CELEX: 62020TN0620
Language: sk
Date: 2020-10-05 00:00:00
Title: Vec T-620/20: Žaloba podaná 5. októbra 2020 – Alessio a i./ECB

16.11.2020   
            
            
               SK
            
            
               Úradný vestník Európskej únie
            
            
               C 390/50
            
         
      Žaloba podaná 5. októbra 2020 – Alessio a i./ECB
      (Vec T-620/20)
      (2020/C 390/67)
      Jazyk konania: taliančina
      
         Účastníci konania
      
      
         Žalobcovia: Roberto Alessio (Turín, Taliansko) a 56 ďalších žalobcov (v zastúpení: M. Condinanzi a L. Boggio, advokáti)
      
         Žalovaná: Európska centrálna banka
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil a vyhlásil za neplatné napadnuté rozhodnutia po vyhlásení ich protiprávnosti,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Táto žaloba je podaná proti rozhodnutiu o rozpustení správnych a dozorných orgánov dohliadaného subjektu (Banca Carige S.p.A.) a ich nahradení tretími dočasnými správcami a dozorným výborom na základe článkov 69 octiesdecies, 70 a 98 legislatívneho dekrétu č. 385 z 1. septembra 1993– ECB – SSM-2019-ITCAR-11 z 1. januára 2019 a rozhodnutiu o predĺžení dočasnej správy dohliadaného subjektu schváleného rozhodnutím ECB-SSM-2019-ITCAR-11 vydaného ECB na základe článkov 69 octiesdecies, 70 a 98 legislatívneho dekrétu č. 385 z 1. septembra 1993, ako aj akémukoľvek z toho vyplývajúcemu a následnému aktu, v prejednávanej veci rozhodnutiam o predĺžení dočasnej správy dohliadaného subjektu.
      Dôvody a hlavné tvrdenia sú podobné dôvodom a hlavným tvrdeniam uvedeným vo veci T-612/20, Malacalza Investimenti/ECB.